Täna Kristliku Maailma Uudistes -
10 aastat pärast 11. septembri terrorirünnakuid.
Vaatame, kuidas see on muutnud Ameerikat ja kogudust.
Pluss - uudiste palvetamine.
Kuidas sinu jumalakartlikud palved võivad muuta uudistepealkirju.
Ja häving pärast Pakistani ajaloo halvimat üleujutust.
Kuidas sealsed kristlased ühinevad, et paluda Jumalalt abi.
Kristliku Maailma Uudised
Küme aastat pärast 11. septembri terrorirünnakuid
on maailm ja kogudus igaveseks muutunud.
- Tere! Olen George Thomas. - Ja mina olen Wendy Griffith.
11.09 traagilised sündmused muutsid maailma igaveseks.
Rünnakud muutsid njujorklased kartlikuks.
Kuid paljud pöörduvad usu poole.
11.09 oli nagu tänanegi päev - ilus, päikseline ja ühegi pilveta.
Ja kuigi sellest on möödunud 10 aastat,
kui terroristid lõikasid noaga linna südamesse,
on mälestused paljude njujorklaste jaoks sama valusad kui eile.
See on minu linn, minu maa.
Ma ei arvanud, et see võiks siin juhtuda.
Kui lennuk hoonesse sõitis, teadsin kohe, et see oli meelega.
Me ei unusta seda kunagi.
Isegi karmid njujorklased nagu Rose ja Sarah ütlevad,
et 11.09 muutis neid ja nende linna.
Kardan. See muutis meid vist igaveseks.
Näed pidevat politsei kaitset. Sõitsime bussiga Pompey näitusele
ja buss peatati, et terrorismivastane rühm
saaks selle üle kontrollida.
Naudin linna. Vaatan rohkem ringi ja jälgin olukorda.
11.09 muutis linna ka teisel moel.
Uue Barna Grupi uurimuse järgi on njujorklased vaimselt aktiivsemad
kui vahetult pärast 11.09.
Kirikutes käib rohkem rahvast ja pühendumus Kristusele on suurem
kui kümne aasta eest.
Uurimuse järgi on ka uuestisündinud kristlaste arv New Yorgis
kasvanud 20 protsendilt 1990. aastate lõpul
32 protsendini täna.
Kuigi keegi meist ei unusta kunagi vaatepilti kaksiktornist
või ligi 3000 tol päeval hukkunud inimest,
ütlevad njujorklased, et neil on sõnum ülejäänud maailmale.
Oleme tugevad, vastupidavad. Oleme võitlejad.
Me ei anna alla ja me ei anna järele.
Kindlasti ei anna nad järele.
CBN'i Uudised küsisid evangelist Franklin Grahamilt
11.09 sündmuste kohta - kuidas on need muutnud Ameerikat
ja kuidas peaks kogudus reageerima. Ta ütles nii:
Mõistsime tol hetkel, et peame ameeriklastena palvetama.
Peame paluma Jumalalt abi ja jõudu ja kaitset.
USA ei ole enam kunagi endine. Kaotasime kõik 11.09 veidi vabadust.
Minu poeg on sõjaväeakadeemias ja tollest päevast peale
on teda viis korda missioonile lähetatud
ja ta läheb taas.
Islam ei kasva mitte ainult siin, vaid kogu maailmas.
Kristlased on silmitsi suure väljakutsega,
kuna meie oleme kaotusseisus.
Peame tegelema evangelismiga. Meil on palju programme,
kuid me ei räägi Jeesuse Kristuse teisest tulemisest
ega valmista kogudust Issanda Jeesuse naasmiseks.
See on parim, mida USA kristlased võivad teha -
rääkida teistele Jumala Pojast, Issandast Jeesusest Kristusest,
sest lootust ei ole.
Meie riik taandareneb, laguneb ja ainus lootus on Jeesus Kristus.
Kui keegi paneb oma usu ja lootuse Temale, ei pettu nad kunagi.
Hindame Graham'ite peret väga.
Teisi kommentaare poliitilistelt ja usujuhtidelt
ja ka meie reporteritelt 11.09 kohta leiate meie veebilehelt
cbnnews.com
11.09 rünnakud mõjutasid tohutult misjonitööd moslemimaailmas.
E3 Partnerite teenistuse Lähis-Ida töö juht Tom Doyle
räägib koguduse reaktsioonist.
- Kuidas mõjutas 11.09 misjonit moslemimaailmas?
- See sarnaneb 1950. aastate sündmustega Equadoris,
kui tapeti viis misjonäri.
Mõned ameeriklased taandusid ega tahtnud moslemitest kuulda
ning täitusid viha ja hirmuga.
Misjonirühmitused lisasid aga hoogu ja viimase kümne aasta jooksul
on tulnud rohkem moslemeid usule kui islami viimase 15 sajandiga.
Teatud mõttes on see meid aidanud. Misjonärid ei hukkunud asjata.
- Kas 11.09 andis tagasilöögi Lähis-Idas töötavatele misjonäridele?
- Algselt küll, kuna Afganistanis, Gazas ja mujal olnud ameeriklased
muutusid kahtlustavaks ega tundnud end seal turvaliselt,
mida nad paljudel juhtudel polnudki. Samas asjad muutusid.
Üks pearätti kandev naine Gazas tuli paar kuud pärast 11.09
minu juurde ja küsis, kas nägin, kuidas tornid kokku vajusid.
Jaatasin. Tema küsis: "Kas nägid, kuidas gazalased rõõmustasid?"
Jaatasin. Ja tema ütles: "Mina mitte. Mina nutsin.
Need inimesed ei väärinud surma. See oli vale."
- On hämmastav, et vahetult pärast 11.09 Kabulis, Afganistanis,
või Bagdadis, Iraagis, viibides, leidsin ma kristlasi Lõuna-Koreast,
Ladina-Ameerikast, Aafrikast, kes teenisid neis tulipunktides.
Küsisin, mida nad seal teevad? Nemad ütlesid,
et kuna ameeriklastel on ohtlik siia tulla, otsustasime,
et nüüd on meie kord täita Suurt Misjonikäsku.
- Hämmastav. Nägime seda samuti Iraanis, Afganistanis ja Gazas.
Ameeriklased äratasid tähelepanu, kuid ka lõuna-ameeriklased,
kellel on moslemid südamel, tulevad siia rasketesse riikidesse,
aasialased tulevad Lähis-Idasse. See on põnev.
See on äratanud Kristuse ihu kogu maailmas
viima evangeeliumi ühele neljandikule meie planeedist.
See on põnev globaalne fenomen, et Kristuse ihu on ärganud
ja leidnud, et evangeelium peab minema just islamimaailma.
Nad vajavad Jeesust.
- Ameeriklased võivad täna kahelda moslemite teenimises.
Mida neile ütled?
- Ütlen, et Jumal kutsus meid täitma Suurt Misjonikäsku
kogu maailmas, mitte ainult turvalistes kohtades.
Nad väärivad võimalust kuulda Jeesusest.
Mõningates külades, kus keegi evangeeliumit ei kuuluta,
on paljud näinud unenägusid Jeesusest.
Peame saama võitu hirmust ja eelarvamustest
ning viima neile evangeeliumi.
Teame mitmeid endiseid moslemiradikaale,
kes käivad nüüd koos Jeesusega ja kõik on muutunud.
Parim, mida saame teha, on viia neile Jeesust.
- Aitäh mõtteid avaldamast. - Aitäh.
Järgmiseks - 11.09 üleelanu Sujo John.
Tema hämmastav tunnistus, kui esimene lennuk sõitis Kaksiktorni
ja kuidas ta kasutab seda evangeeliumi kuulutamiseks.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kirjeldustega põrgust.
Saate teada, mida Piibel räägib elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, "kummal pool tänavat kõndida".
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval
11. septembril 2001. aastal oli Sujo John World Trade Centeri
esimeses tornis.
Tal õnnestus pärast esimese lennuki torni lendamist välja pääseda.
Tema naine töötas teises tornis. Teda otsima joostes
nägi ta hirmsat vaatepilti. Järgneb tema lugu.
Olin 5 meetri kaugusel Lõunatornist, kui tundsin, et maa kõigub jalge all.
See oli otsekui maavärin. Kuulsin tohutut mürinat
ja arvasin hetkeks, et minu ees plahvatas pomm.
Peagi mõistsin, et see polnud pomm. Lõunatornis põles seestpoolt
ja vajus kokku.
Esimest korda elus olin silmitsi oma surelikkusega.
Ütlesin: "Jumal, sina lasid mul 81 korrust alla tulla,
kuid nüüd tabab mind surm."
Vaatasin ringi ja mu lähedal oli 15-20 inimest.
Kuulsin südames häält:
"Kuhu need inimesed ilma Minuta lähevad?"
See on New York, suur sulatusahi, kuhu tuleb inimesi kogu maailmast.
Nad tulevad erinevate religioonide ja elufilosoofiatega.
Mind täitis julgus rääkida Jeesusest. Hüüdsin: "Jeesus!"
Palusin neil 15-20 inimesel koos endaga Issanda nime hüüda.
Juhtus midagi uskumatut. Ükski neist ei vaielnud minuga,
kuulsin vaid nende kõigi hääli, kui nad Issanda nime appi hüüdsid.
Palvetasime mõned minutid keset variseva hoone kurdistavat lärmi.
Liikusime grupist 15-20 jalga eemale. Lebasin näoli maas ja mõtlesin:
"Jumal, varsti tabab mind midagi suurt ja ma suren."
15-20 minuti järel mõistsin, et olen endiselt elus. Üllatusin.
Olin kaetud tuha ja klaasikildudega, suutsin vaevu hingata.
Olin lämbumas meid ümbritsenud suitsust, tahmast ja tuhast.
Otsustasin liikuda tagasi kohta, kus palvetasin koos nende inimestega.
Mõistsin, et nad ei pääsenud eluga, nad olid lömastatud.
Ütlesin: "Jumal, nad hüüdsid appi Sinu nime, miks nad ellu ei jäänud?"
Tundsin taevast rahu: "Nad tegid minuga rahu
oma surmatunnil ja puhkavad nüüd koos minuga."
Piibel kinnitab, et ihust ära olla tähendab olla Jeesusega.
Vaatasin ringi ja leidsin, et mu lähedal oli keegi elus.
Sirutusin tema poole ja tema minu poole.
Hakkasime teineteist sikutama. See oli FBI agent.
Küsisin: "Kas sa tunned Jeesust?" Ta vastas jaatavalt.
Palvetasime koos: "Jumal, kui sa tahad, aita meid siit välja."
Teadsime mõlemad, et aega on vähe. Meid lämmatas tahm ja suits.
Kui palvetasime, juhtus midagi imelist.
Nägin läbi tahma ja suitsu punast vilkuvat tuld.
Järgisime seda. Valgus juhtis meid tänavatasandile.
FBI agent lasi mu käest lahti ja ütles: "Mine välja,
ma pean veel teisigi välja tooma."
Ta hakkas jooksma Põhjatorni poole. Jätkasin teed null-tasandilt välja.
Maapind hakkas uuesti kõikuma. Kui tagasi vaatasin,
vajus Põhjatorn kokku.
See vapper mees suri tol päeval. "Jumal, miks sa minu elu päästsid?"
Torne pole enam.
Tolm, suits, tuhk ja tulekeeled tõusid null-tasandilt.
Istusin ühel New Yorgi tänavatest, hämmingus, kibestunud,
Jumala peale vihane, vihane olukordade peale,
mõtlesin taas oma perele.
Minu mobiiltelefon helises esimest korda.
Olin tükk aega mõelnud, et mu naine on surnud,
kuid telefoni avades nägin oma naise nime.
Mõtlesin, et keegi teine helistab ja ütleb, et mu naine on surnud.
Vastasin hirmuga kõnele. Kuulsin oma naise häält.
Ta oli eluga pääsenud.
Saime lõpuks kokku. See oli kõige hämmastavam hetk.
Olin tema suhtes lootuse kaotanud ja tema minu suhtes.
Kui kokku saime, rääkis tema mulle oma loo.
Ta jäi tööle hiljaks, tuli rongist maha
ja oli oma hoone lähedal, kui nägi teist lennukit torni lendamas.
Sajad inimesed hüppasid akendest välja, minu torn põles.
Ta arvas, et olen üks neist, kes hoonest välja hüppas.
Kuskilt ilmus mingi tüdruk, haaras mu naise
ja toimetas ta turvalisse paika. Jumal päästis imeliselt meie elud.
Igaüks, kes hüüab appi Issanda nime, päästetakse. - Ap t 2:21
Elame tõepoolest uskumatul ajal, kuid paljud inimesed tunnevad,
et see oli meie rahva jaoks vaimne pöördepunkt.
Palvetame edasi ohvrite ja kannatanute eest.
- See tekitab endiselt palju emotsioone.
Oleme kohe tagasi.
Järgmiseks - ära kunagi alahinda palve väge.
Kuidas sinu palved võivad muuta tänaseid uudistepealkirju.
Küsisime CBN.com kasutajatelt, kuidas muuta kodulehte
kergemini kasutatavaks. Ja me kuulasime.
Siin on väga lihtne lugeda ja liikuda.
Info avaneb tunduvalt kiiremini.
See on palju kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kergemini
oma 700-klubi lemmiklood, külalismuusikud
või veebikogukonna ja eriartiklid.
Uut lehekülge naudivad kõik.
Külastage uut CBN.com-i juba täna!
Näeme CBN'is hämmastavaid tulemusi, kui üksteist toetame.
Tahame tänada tuhandeid vaatajaid,
kes on avaldanud soovi ühineda 700-klubiga.
Teie igakuine annetus aitab kõige suuremaid abivajajaid.
Aitate tervendada haigeid, toita näljaseid
ja kuulutada evangeeliumi nii USA-s kui kogu maailmas.
Olete aidanud ja toonud lootust suures hädas olijaile
ning muutnud nende elud igaveseks.
Kui vanemad Kitty hülgasid, läks ta elama vanaema juurde
prügimäele.
Nad sõid prügimäe toidujäätmeid ja püüdsid vältida rotte.
Teie ehitasite neile uue kodu ja alustasite Kitty vanaemale
turu lähedal väikese rõivaäri.
Teie päästsite nad näljast ja hirmust.
Jälgige oma postkasti ja saatke oma lubadused.
Tänavu õpivad miljonid tundma
Jeesuse Kristuse armastust ja päästvat väge.
See on võimalik vaid tänu teile!
Mis juhtub pärast surma?
Hakkasin oma ihust ülespoole tõusma.
Kas taevas ja põrgu on tõelised?
Nägin põlde, kristallselget jõge, mille kaldail olid puud.
Mis määrab minu sihtkoha pärast surma?
Teadsin, et nägin esimesena Jeesust.
Avasta vastused elu tähtsamaile küsimustele
700-klubi DVD-l "Elu pärast surma" -
Tõelised lood 700-klubist - nüüd saadaval
Tere tulemast tagasi!
Teame kristlastena, et palve on väeline.
Kas see aga suudab muuta uudistepealkirju ja sündmusi?
Wendy Griffith CBN'i Uudistest ja cbn.com teenistusjuht
Craig von Buseck kirjutasid äsja uue raamatu
"Uudiste palvetamine - sinu palve on vägevam, kui arvad."
- Wendy, miks sa selle raamatu kirjutasid?
- Mind huvitab palveteema. See on üks mu lemmikteemasid.
Mis on palvest vägevam? Piibel ütleb Jakoobuse kirjas:
"Õige inimese mõjuvõimas eestpalve saadab palju korda!", mitte vähe.
Jumal ütleb: "Kui mu rahvas end alandab ja nad palvetavad ...
säästan ma nende maa."
Oli põnev kirjutada raamat ja meenutada usklikele palve väge.
Siin on palju lugusid Piiblist, isiklikke lugusid ajaloost,
kus muudeti lahingute käiku, ja juhtus asju,
mis poleks juhtunud ilma inimeste palveta.
- Kuidas võivad selle raamatu lugejad mõista palve väge
ja kuidas palvetada uudiste eest?
- Just sellest raamat räägibki. Räägime hämmastavaid lugusid
inimestest, kes palvetasid uudiste eest ja nägid,
kuidas pealkirjad muutusid, ning selgitame piibellikult,
mida Jumala Sõna ütleb ja mida Jumal oma rahvalt ootab.
See algas juba Eedeni aias, kus Jumal ütles:
"Tehkem inimene oma näo järele ja ta valitsegu maa peal."
Ta tahtis alati, et meil oleks maa peal meelevald,
kuid peaksime otsima Tema juhatust, kuidas seda teostada.
Kui Jeesus õpetas oma jüngreid palvetama, ütles Ta:
"Palvetage: Sinu riik tulgu, sinu tahtmine sündigu."
Sama oli ka aias.
Täna uudiseid vaadates või lugedes, õhutame inimesi ütlema:
"Püha Vaim, juhata mind, kui ma seda vaatan."
Seejärel kuulake Püha Vaimu juhatust ja palvetage Issanda juhtimise järgi.
Võib-olla kestab see päeva, nädalaid, kuid,
või annab Issand ülesande, mis kestab aastaid.
- Valisite raamatu avaldamiseks väga märkimisväärse päeva,
mitte ainult teie, vaid kogu meie rahva jaoks - 11.09.
Miks avaldada raamat just sellel kuupäeval?
- Kirjastus Regal valis päeva. Aga kui mõelda sellele kuupäevale
kümne aasta eest, kui inimesed tormasid kirikutesse
ja palvetasid "Jumal õnnistagu Ameerikat",
kõik rääkisid Jumalast, palusid Tema kaitset.
See ei jäänud püsima. See kestis veidi aega,
kuid seejärel naasid inimesed normaalse elu juurde.
Loodame, et Jumal kaitseb endiselt Ameerikat,
kuid et see oleks ka aeg, mil inimesed meenutavad,
kuidas palved on meid viimased kümme aastat aidanud.
Ja meenutada ka Jumala ustavust.
- Tsiteerid C. S. Lewist, kelle sõnul on palvetav inimene
Jumala kaastööline.
Kuidas oleme uudiste eest palvetades Jumala kaastöölised?
- See taandub ühele võtmekirjakohale. 2 Korintlastele, 5. peatükk.
Seal on kaks võtit.
Apostel Paulus ütleb, et oleme Kristuse saadikud
ja Jumal on meid kutsunud lepitusteenistusse.
Jumal kasutab lepitamiseks meid.
Ta kasutab meid kaastöölistena. Kui palume Tema tahtmist,
siis Jumal liigub ja teeb hämmastavaid muutusi
uudistepealkirjades ja palvetajate eludes.
- Mis puudutab hämmastavaid pealkirju,
kui inimesed seda raamatut loevad, tahavad nad näha näiteid.
Kas nad näevad tunnistusi, kas palve tõesti muudab
sündmusi maailmas?
Teil on siin pealtnägijate tunnistused, eks?
- Manchester, Kentucky, täiuslik näide.
Nende uudistepealkiri oli: "Riigi valuvaigistite pealinn."
Täna tuntakse neid Lootuse linnana ja see juhtus tänu palvele.
63 kogudust panid kõrvale oma uskkondlikud erinevused,
kuna nad olid meeleheitel.
Nende lapsed surid valuvaigistite ja metamfetamiini tõttu.
Nad tulid kokku, palvetasid ja tundsid,
et Jumal käsib neil marssida läbi linna ja nad tegid seda.
Jumal ilmus kohale. Nad ütlesid, et Jumal tuli
ja asus nende keskele elama.
Kõik nende eluvaldkonnad muutusid - narkokultuurist
poliitilise korruptsioonini, isegi maa tuli tagasi.
Mustkaru, põder, kalad, nad said isegi
Kentucky parima kvaliteediga vee auhinna,
sest Jumal ei tule ainult kirikuhoonesse.
Ta tuli tervesse ühiskonda. See on täiuslik näide.
Ja kui sinna minna ja küsida, mis juhtus,
ütlevad nad: "Me palvetasime."
Kui soovite raamatut "Uudiste palvetamine",
vaadake meie veebilehele cwnews.org
Tuleme kohe tagasi.
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kirjeldustega põrgust.
Saate teada, mida räägib Piibel elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, "kummal pool tänavat kõndida."
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval
Kristliku Maailma Uudised -
sinu aken globaalsesse kogudusse.
Lood ärkamisest, -
tagakiusust -
ja kristlike juhtide mõjust.
Vaadake Kristliku Maailma Uudiseid!
Aasta pärast Pakistani üleujutust kannatavad tuhanded inimesed
ikka veel.
Rahvusvaheline vanemkorrespondent Gary Lane jätkab Lahore'i linnast.
See oli Pakistani ajaloo kohutavaim üleujutus.
2010. aasta mussoonvihmad kestsid juulist septembrini
ja üleujutused nõudsid ligi 2000 inimese elu.
20 protsenti riigist oli vee all.
Majanduskahjusid hinnati 40 miljardile dollarile.
Aasta on möödunud sellest, kui kohutav üleujutus hävitas
paljude nende inimeste kodud, omandi ja kõik, mis neil oli.
Ja mõned neist elavad siiani lageda taeva all.
Nende lood on sarnased - keegi pole neile seni appi tulnud.
Minu majas varises kokku üks tuba ja sein.
Mitte keegi valitsusest või ühestki organisatsioonist
pole tulnud aitama. Tänavu varises maja teine osa
ja elame juba üle kuu aja lageda taeva all.
See lesk elab ikka veel vabas õhus oma kodu ees.
Tema abikaasa ja neli last surid viimastel aastatel
erinevatesse haigustesse. Tema ei suuda remondi eest maksta.
Minu maja on samas olukorras, kui eelmisel aastal, ütleb ta.
Katus ja sein vajusid üleujutuses sisse ja ma ei saa sees süüa teha.
Söön väljas, kuna kardan, et teisedki seinad kukuvad kokku.
Kristlased moodustavad Pakistani rahvastikust vaid 2 %.
Valitsus andis väidetavalt maad moslemitest üleujutuseohvritele
uute kodude ehitamiseks.
Kristlasi ja teisi vähemusi on ignoreeritud,
vaatamata sellele, et riigi konstitutsiooni järgi
tuleb 5 % kõigist valitsuse rahastatud projektidest
suunata vähemustele.
Paljud kristlased Mandian Wala külas Lahore lähedal on põllutöölised.
Enamus on nüüdseks töötud, kuna üleujutusveed
hävitasid seal saagi ja enamuse viljakast põllumaast.
Vähestel jätkub raha purustuste parandamiseks.
Paljudel on raskusi laste toitmisega.
Kui nendega kohtusime, kogunesid nad palvetama,
et Jumalalt abi paluda.
Nende palved said vastuse, kui väike USA abiorganisatsioon
kuulis nende murest.
Neile anti piisavalt toitu - riisi, jahu, suhkrut, toiduõli
ja teisi põhikaupu kuuks ajaks, et aidata nende peresid.
See naine avaldas tänu ja palus,
et Jumal õnnistaks Ameerika andjaid.
Nad paluvad kogu maailma kristlastel palvetada.
Mussoonvihmad ja tavalisest pikem vihmaperiood
tekitavad ka tänavu üleujutusi.
Gary Lane, CBN'i Uudised, Lahore, Pakistan.
- Aitäh vaatamast! - Jumal õnnistagu teid!
Tõlge: Monika Jaaguri